

**Шектеу іс-шараларын белгілеу туралы**

***Күшін жойған***

Қарағанды облысы Қарқаралы ауданының Қырғыз ауылдық округінің әкімінің 2021 жылғы 4 ақпандағы № 1 шешімі. Қарағанды облысының Әділет департаментінде 2021 жылғы 5 ақпанда № 6178 болып тіркелді. Күші жойылды - Қарағанды облысы Қарқаралы ауданының Қырғыз ауылдық округінің әкімінің 2021 жылғы 16 маусымдағы № 2 шешімімен

      Ескерту. Күші жойылды - Қарағанды облысы Қарқаралы ауданының Қырғыз ауылдық округінің әкімінің 16.06.2021 № 2 (алғашқы ресми жарияланған күнінен бастап қолданысқа енгізіледі) шешімімен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы", 2002 жылғы 10 шілдедегі "Ветеринария туралы" Заңдарына және Қазақстан Республикасының Ауыл шаруашылығы министрінің 2015 жылғы 29 маусымдағы № 7-1/587 "Ветеринариялық (ветеринариялық-санитариялық) қағидаларды бекіту туралы" (нормативтік құқықтық актілерді мемлекеттік тіркеудің Тізілімінде № 11940 болып тіркелген) бұйрығына сәйкес, Қарқаралы ауданының Қырғыз ауылдық округінің әкімі ШЕШІМ ЕТТІ:

      1. Қырғыз ауылдық округі Бүркітті ауылының аумағында жылқылар арасынан ринопневмония мен салмонеллез ауруы шығуына байланысты шектеу іс-шаралары белгіленсін.

      2. Ветеринариялық-санитариялық, сауықтандыру және шектеу іс-шаралары Қазақстан Республикасының қолданыстағы заңнамасына сәйкес өткізілсін.

      3. Осы шешімнің орындалуын бақылауды өзіме қалдырамын.

      4. Осы шешім оның алғаш ресми жарияланған күнінен бастап қолданысқа енгізіледі.

|  |  |
| --- | --- |
| *әкім* | *Б. Капашов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК